open-index/open-wikipedia-markdown huggingface dataset:
י"ח באב

על פי הלוח העברי הקבוע, פרשת בר המצוה של ילד שנולד בי"ח אב היא פרשת עקב.

## חגים ומועדים

## אירועים היסטוריים
* ה'תרפ"ט – שיאם של מאורעות תרפ"ט: המאורעות מגיעים לחברון, שם נרצחו 67 יהודים וכל רכושם נבזז
* ה'תשט"ז – מצרים מלאימה את תעלת סואץ ואוסרת על אוניות ישראליות לעבור בה
* ה'תשי"ח – נערך חידון התנ"ך העולמי הראשון
* ה'תשע"א – מתקפת הטרור בדרום ישראל (2011)

## נולדו
* ה'קצ"ז – רבי נתן הכהן שולאל, נגיד מצרים וראש המטבעה של האימפריה הממלוכית. (נפטר ככ"ד באייר ה'רס"ב)
* ה'תרמ"ז – שמואל יוסף עגנון, סופר ישראלי, חתן פרס נובל לספרות ופעמיים חתן פרס ישראל. (נפטר בי"א באדר א' ה'תש"ל)
* ה'תרנ"א – ז'אק ליפשיץ, פסל יהודי (נפטר ב-ה'תשל"ג)
* ה'תרפ"ו – הרב נסים קרליץ, פוסק ליטאי, מייסד בית דין צדק בני ברק, חבר מועצת גדולי התורה של דגל התורה וראש כולל חזון איש. (נפטר בכ"ג בתשרי ה'תש"ף)
* ה'תשי"ח – סילבן שלום, חבר הכנסת מטעם הליכוד, משנה לראש הממשלה ושר בממשלות ישראל
* ה'תש"ך – דודי אמסלם, חבר הכנסת ושר התקשורת מטעם הליכוד
* ה'תשל"ג – כרמל שאמה הכהן, ראש העיר רמת גן, חבר הכנסת מהליכוד ושגריר ישראל לאונסק"ו

## נפטרו
* ה'תש"ב – רבי שלמה חנוך רבינוביץ, האדמו"ר הרביעי מראדומסק, נרצח בידי הנאצים בגטו ורשה. (נולד בה'תרמ"ב) 
* ה'תש"ב – רבי דוד משה רבינוביץ, ראש רשת הישיבות "כתר תורה" של חסידות ראדומסק, נרצח בידי הנאצים בגטו ורשה. (נולד בה'תרס"ו) 
* ה'תשט"ז – הרב משה ברנשטיין, ר"מ בישיבת כנסת בית יצחק בקמניץ, וראש ישיבת קמניץ בירושלים. (נולד בה'תרנ"ב)
* ה'תשס"ד – אורי אדלמן, סופר ישראלי ומחבר ספרות בלשית. (נולד בה'תשי"ח)
* ה'תשע"ה – בנימין גרוס, פילוסוף יהודי ודיקן הפקולטה למדעי הרוח באוניברסיטת בר-אילן, מומחה לשיטת המהר"ל מפראג.
----
* י"ז באב – י"ט באב
* אב

כ18
י18
י"ט באב

על פי הלוח העברי הקבוע, פרשת בר המצווה של ילד שנולד בי"ט אב היא, ברוב השנים, פרשת עקב. אולם אם בר המצווה חל בשנה בה פסח, וממילא תשעה באב, הוא ביום חמישי (שנים מקביעויות זשה, בחה, בשה וגכה), פרשת בר המצווה היא פרשת ראה.

## חגים ומועדים
* 40 יום לפני ראש השנה – הספרדים נוהגים לערוך התרת נדרים

## אירועים היסטוריים
* ה'תש"ד – אנשי הלח"י ביצעו התנקשות כושלת בחייו של הנציב העליון, הרולד מקמייקל
* ה'תשס"ח – שחר צוברי זוכה במדליית ארד באולימפיאדת בייג'ינג

## נולדו
* ה'תרל"ה – שאול טשרניחובסקי, משורר עברי (נפטר ב-ה'תש"ד)
* ה'תרע"ז – רבי משה שמואל שפירא ראש ישיבת באר יעקב וחבר מועצת גדולי התורה,
* ה'תש"ז – יעל גרמן, חברת כנסת ושרת הבריאות
* ה'תשי"ז – אליעזר שקדי, מפקד חיל האוויר הישראלי ה-15
* ה'תשי"ח – יואל יולי אדלשטיין – אסיר ציון, חבר הכנסת מטעם הליכוד ושר בממשלות ישראל
* ה'תשי"ט – איתן כבל, חבר הכנסת ושר מטעם מפלגת העבודה
* ה'תשל"ה – נעם יעקובסון, שחקן וקומיקאי ישראלי מצוות לאטמה

## נפטרו
* ה'תצ"ב – רבי יעקב כולי, מחבר "ילקוט מעם לועז". 
* ה'תרצ"ג – הרב ברוך יוסף פייבלזון, ראש ישיבת ראדין
* ה'תרצ"ו – רבי מנחם נחום פרידמן, האדמו"ר מבויאן. 
* ה'תשי"ד – רבי שמעון שלום קאליש, האדמו"ר מאמשינוב. נטמן בבית העלמין העתיק בטבריה
* ה'תשל"ה – הרב נחום שמריהו ששונקין, רב הקהילה היהודית בבתומי, משפיע בירושלים
* ה'תשמ"ה – רבי יצחק מאיר השיל, האדמו"ר השישי מאפטא-זינקוב 
* ה'תשנ"ד – הרבנית מרגלית יוסף, אשת הרב עובדיה יוסף
* ה'תשס"ב – הרב לוי ביסטריצקי, רבה של העיר צפת
* ה'תשע"ח – דוד בן-שאול, צייר ישראלי
----
* י"ח באב – כ' באב
* אב

כ19
י19
כ' באב

## חגים ומועדים
* יום קורבן עצים של בני פחת מואב בן יהודה
* מנהג הַתָּרַת נְדָרִים ארבעים יום לפני ראש השנה

## אירועים היסטוריים
* ה'תרצ"ח – היישוב בית יהושע עולה על הקרקע במבצע "חומה ומגדל"
* ה'תשס"א – 15 הרוגים וכ-130 פצועים בפיגוע התאבדות במסעדת סבארו בירושלים
* ה'תשס"ו – נכנסת לתוקפה הפסקת האש שמביאה לסיומה של מלחמת לבנון השנייה

## נולדו
* ה'תרע"ב – רבי בנימין רבינוביץ, רב, דיין, וראש ישיבת תולדות אהרן, חבר בד"ץ העדה החרדית, ואדמו"ר משכנות הרועים
* ה'תרפ"ג – שמעון פרס, ראש ממשלת ישראל השמיני והנשיא התשיעי
* ה'ת"ש – ירון לונדון, עיתונאי ומגיש חדשות ישראלי
* ה'תשל"ט – נוי אלוש, יוצר סרטונים ישראלי
* ה'תשס"ב – מאיה קיי, דוגמנית ישראלית

## נפטרו
[שמאל|ממוזער|200px|רבי [לוי יצחק שניאורסון – אביו של הרבי מליובאוויטש]]
* ה'תש"ד – רבי לוי יצחק שניאורסון, רב ומקובל (אביו של האדמו"ר השביעי של חסידות חב"ד, הרב מנחם מנדל שניאורסון).
* ה'תשע"א – הרב רפאל הלפרין, רב, איש עסקים ומתאבק ישראלי.

----
* י"ט באב – כ"א באב
* אב

כ20
י20
כ"א באב

## אירועים היסטוריים
* ה'תשי"ב – מוצאים להורג 13 אנשי רוח ומנהיגים יהודים בברית המועצות, שהיו קשורים בוועד היהודי האנטי-פשיסטי (הרוגי המלכות בברית המועצות)

## נולדו
* ה'תרס"ג – הרצל רוזנבלום, עורך "ידיעות אחרונות" במשך 38 שנה (נפטר ב-ה'תשנ"א)
* ה'תרס"ט – עמנואל עמירן, מלחין ישראלי, (נפטר ב-ה'תשנ"ד)
* ה'תרע"ב – ראול ולנברג, מחסידי אומות העולם
* ה'תר"ף – אפרים וולף, יו"ר אגודת חסידי חב"ד בישראל ומנהל ישיבות חב"ד בישראל
* ה'תר"ף – משה אשכנזי, היה רב קהילת חב"ד בתל אביב וחבר בהנהלות מוסדות חב"ד בישראל
* ה'תרפ"ד – משה קראוס, החזן הראשי הראשון של צה"ל
* ה'תש"ו – צילה דגן, זמרת ישראלית (נפטרה ב-ה'תשס"ד)
* ה'תש"י – גידי גוב, זמר, שחקן ובדרן ישראלי
* ה'תשכ"ח – דבורה מסינג, שחקנית

## נפטרו
* ה'תקע"ח – רבי אלכסנדר סנדר בן רבי יצחק אייזיק, מייסד שושלת קומארנא
* ה'תר"ח – רבי דוד הגר, האדמו"ר הראשון בחסידות זבלטוב
* ה'תרע"ח – הרב חיים סולובייצ'יק, מהגדולות שבדמויות הרבניות במאה ה-20 ואבי שיטת בריסק בלימוד התורני
* ה'תשי"ז – הרב אהרן רוקח, האדמו"ר הרביעי בשושלת בעלזא, ראשון האדמו"רים הגדולים שנטמן בהר המנוחות שבגבעת שאול (ולא בבית הקברות היהודי בהר הזיתים, שהיה תחת שלטון ירדן באותה התקופה, או בית הקברות סנהדריה, שבו לא נותר מקום)
* ה'תשכ"ז – בריאן אפשטיין, מנהלה של להקת החיפושיות (נולד ב-ה'תרצ"ד)
* ה'תש"פ – רבי ישראל משה פרידמן, האדמו"ר מסדיגורה
* ה'תשפ"ב – הרב הלל פלסר – איש חינוך, אבי תלמודי התורה בציונות הדתית, וזקן ראשי הישיבות הקטנות הלאומיות.
----
* כ' באב – כ"ב באב
* אב

כ21
י21
כ"ב באב

## חגים ומועדים

## אירועים היסטוריים
* ה'נ"ח – פרעות רינדפלייש מגיעות לנירנברג, ומרבית הקהילה היהודית נהרגה על קידוש השם
* ה'תש"א – השואה: רצח כ-3,200 יהודי רוקישקיס שבליטא.
* ה'תש"ב – יאנוש קורצ'אק, סטפניה וילצ'ינסקה ותלמידיהם נשלחים למחנה ההשמדה טרבלינקה
* ה'תש"ב – מתחילה האקציה הגדולה בעיר טורקה.
* ה'תש"ט – ארונו של בנימין זאב הרצל מובא לקבורה בירושלים, על ההר אשר ישא מאז את שמו – הר הרצל
* ה'תשי"ב – הוצאו להורג 13 מחברי הוועד היהודי האנטי-פשיסטי
* ה'תשס"ב – מטען חבלה מתפוצץ בקפיטריית פרנק סינטרה בקמפוס האוניברסיטה העברית בהר הצופים בירושלים. תשעה הרוגים וכ-80 פצועים
* ה'תשס"ג – מחבל פלסטיני מתאבד מבצע את הפיגוע בקו 2 בירושלים בו נהרגו 24 אנשים בהם שבעה ילדים

## נולדו
* ה'תרצ"ד – דרורה חבקין, זמרת, מלחינה, פזמונאית ומעבדת מוזיקלית ישראלית (נפטרה ב-ה'תשנ"ה)
* ה'תשט"ז – לב לבייב, איש עסקים ישראלי
* ה'תשל"ו – רותם אבוהב, שחקנית וקומיקאית ישראלית

## נפטרו
* ה'נ"ח – רבי מרדכי בן הלל (מחבר ספר **המרדכי**), מחשובי הפוסקים באשכנז בדור שאחרי בעלי התוספות. נרצח עם אשתו זלדה (בתו של רבי יחיאל מפריז), חמשת ילדיו ושאר משפחתו יחד עם קהילת נירנברג בפרעות רינדפלייש
* ה'שע"ז – רבי משה קזיס, מרבני יהדות מנטובה, ראש ישיבה ופרשן התלמוד.
* ה'תכ"א – רבי יחיא בשירי, מחכמי יהדות תימן, פרשן ומעתיק.
* ה'תקל"א – רבי רפאל מיוחס, הראשון לציון, מחכמי ירושלים ושד"ר, מחבר "מזבח אדמה".
* ה'תקל"ג – רבי מאיר (הגדול) מפרמישלאן, תלמיד חבר של הבעל שם טוב, ומראשוני תנועת החסידות, האדמו"ר הראשון בחסידות פרמישלאן.
* ה'תקל"ו – רבי יוסף שטיינהארט, מרא דאתרא וראש ישיבה באלזס ובפיורדא, ופוסק הלכה משפיע בתקופת האחרונים. 
* ה'תש"ב – המחנך והרופא יאנוש קורצ'אק נרצח עם חניכיו בטרבלינקה (נולד בה'תרל"ח)
* ה'תשכ"ט – תאודור אדורנו, פילוסוף, סוציולוג ומוזיקולוג גרמני ממוצא יהודי (נולד ב-ה'תרס"ג)
* ה'תשל"ו – דוד כהן, "האבא" של הנוער העובד
* ה'תשמ"ז – שייקה אופיר, שחקן, פנטומימאי וקומיקאי ישראלי (נולד ב-ה'תר"ץ)
* ה'תשס"ז – הברון אלי דה רוטשילד, נצר למשפחת הבנקאים היהודית הידועה

----
* כ"א באב – כ"ג באב
* אב

כ22
י22
כ"ה באב

על פי הלוח העברי הקבוע, פרשת בר המצווה של ילד שנולד בכ"ה אב היא פרשת ראה. 

## חגים ומועדים

## אירועים היסטוריים
* ה'תשנ"ה – פיגוע התאבדות באוטובוס בירושלים, ארבעה הרוגים
* ה'תשנ"ח – פרשת מוניקה לווינסקי: נשיא ארצות הברית ביל קלינטון מודה, שהיה לו "קשר פיזי לא יאה" עם המתמחה בבית הלבן מוניקה לווינסקי

## נולדו

* ה'תרע"ג – הרב ברוך שמעון שניאורסון, ראש ישיבת טשעבין, וחבר מועצת גדולי התורה (נפטר בה'תשס"א)
* ה'תשכ"ו – דניאל יאמר, איש עסקים יהודי-גרמני
* ה'תשכ"ח – זלמן רודרמן, עיתונאי, סופר ועורך
* ה'תשכ"ט – יוסי מרשק, שחקן תיאטרון ישראלי
* ה'תשל"ד – שרון גל, חבר כנסת, עיתונאי ויזם נדל"ן ישראלי

## נפטרו
* ה'תקע"ג – הרב סעדיה ב"ר נתן נטע משקלוב, מראשי עליית תלמידי הגר"א, מחבר הספר 'מעשה רב'
* ה'תקצ"ט – ר' יעקב משולם אורנשטיין, רב, פוסק, ומגדולי רבני גליציה, מכונה ה"ישועות יעקב" על שם ספרו (נולד בה'תקל"ה)
* ה'תשכ"ה – ר' חנוך בורנשטיין מסוכטשוב. הקים את חסידות סוכטשוב בישראל לאחר השואה (נולד בה'תרנ"ז)
* ה'תשכ"ז – איליה ארנבורג, סופר יהודי-רוסי (נולד בה'תרנ"א)
* ה'תשס"ו – עמנואל מורנו, קצין בסיירת מטכ"ל, נהרג במלחמת לבנון השנייה (נולד ב-ה'תשל"א)
* ה'תשע"ב – זאב וולפסון (נולד בה'תרפ"ח)
* ה'תשפ"ב – הרב שלום כהן נשיא מועצת חכמי התורה של ש"ס וראש ישיבת פורת יוסף בירושלים.
----
* כ"ד באב – כ"ו באב
* אב

כ25
י25
כ"ו באב

## אירועים היסטוריים
* ה'תשכ"ז – ועידת חרטום של מנהיגי מדינות ערב אחרי ניצחון ישראלי במלחמת ששת הימים

## נולדו
שמאל|ממוזער|220px|שניאור זלמן (זיגמונט) ביחובסקי
* ה'תרכ"ה – שניאור זלמן ביחובסקי, נוירולוג, גנטיקאי ועסקן ציבורי וחברתי יהודי פולני, פעיל ציוני
* ה'תרל"ט – הרב נתן מיליקובסקי, רב ומחנך, "מגדולי המטיפים לציונות בתפוצות ישראל"
* ה'תר"ס – הרב שלום נתן רענן, ר"מ בישיבת מרכז הרב ומנהל הישיבה
* ה'תש"ה – יוסי אלפי, איש תיאטרון, סופר ואיש תקשורת ישראלי. נחשב לאבי התיאטרון הקהילתי

## נפטרו
* ה'תרצ"א – הרב ציון כהן יהונתן, רב ודיין בג'רבא שבתוניסיה ממשפחת כהן יהונתן, מחבר "שערי ציון" ו"ציון במשפט תפדה". (נולד בה'תרל"ב)
* ה'תשי"ד – הרב מאיר אשכנזי, רב העיר שאנגחאי בין השנים 1926 – 1949.
* ה'תשכ"ד – רבי אהרן בן חסין, רב ואב"ד אסואירה
* ה'תשל"ב – הרב שלמה חיים פרידמן האדמור מסדיגורה
* ה'תשל"ט – רבי יואל טייטלבוים האדמו"ר מסאטמר
* ה'תשס"ו – ג'ו רוזנטל, צילם את התמונה המפורסמת של הנפת הדגל באיוו ג'ימה (נולד ב-ה'תרע"ב)

----
* כ"ה באב – כ"ז באב
* אב

כ26
י26
כ"ז באב

## אירועים היסטוריים
* ה'תש"ה – מלחמת העולם השנייה:בשעה 8:15 בבוקר ארצות הברית מטילה את פצצת האטום הראשונה "ילד קטן" על הירושימה שביפן

## נולדו
* ה'תקצ"ד – רבי יוסף חיים מבגדאד, מקובל, דרשן, מנהיג יהדות בגדאד ומגדולי הפוסקים של יהדות ארצות האסלאם. נודע בשם ספרו בן איש חי. (נפטר בי"ג באלול ה'תרס"ט)
* ה'תרמ"ח – יצחק שמי, סופר עברי (נפטר ה'תש"ט)
* ה'תרצ"ד – מאיר הר-ציון, חייל ישראלי מיחידה 101, מפקד הצנחנים הראשון. מעוטר בעיטור העוז.
* ה'תש"ח – יצחק שום, מאמן כדורגל ישראלי

## נפטרו
* ה'ת"ח – רבי יהושע השיל (חריף), מחבר מגיני שלמה, אב"ד ורב העיר קראקא, סבו של ה"פני יהושע".
* ה'תש"ב – המקובל ר' יהודה פתייה, מחבר מנחת יהודה
* ה'תשנ"ז – שמואל צבי הורוביץ, האדמו"ר מספינקה
* ה'תשס"ו – ס. יזהר, סופר ישראלי (נולד ה'תרע"ו)
* ה'תשס"ח – אייבי נתן, פעיל שלום ופעיל הומניטרי ישראלי (נולד ב-ה'תרפ"ז)
* ה'תשע"ה – משולם פייש לאווי (השני), האדמו"ר מטאש

----
* כ"ו באב – כ"ח באב
* אב

כ27
י27
כ"ח באב

## אירועים היסטוריים

## נולדו
* ה'תקכ"ו – אהרן חורין, רב באראד שבהונגריה, בעל עמדות משכיליות שתמך בשינויים רדיקליים בהלכה, נחשב ממבשרי התנועה הרפורמית. (נפטר בט' באלול ה'תר"ד)
* ה'תרנ"א – יוסף זריצקי, צייר ישראלי (נפטר בה'תשמ"ו).
* ה'תרצ"ז – דן שומרון, הרמטכ"ל ה-13 של צה"ל (נפטר בה'תשס"ח).
* ה'תש"ח – יעקב ליצמן, חבר הכנסת ויו"ר יהדות התורה. סגן שר הבריאות.
* ה'תש"ח – הרב אביהוא שוורץ.
* ה'תשי"ח – ג'ודי ניר מוזס שלום, שדרנית ועיתונאית ישראלית. גרושתו של השר סילבן שלום.
* ה'תשמ"ו – נסרין קדרי, זמרת ערבייה-ישראלית

## נפטרו
* ה'תרנ"ג – הרב נפתלי צבי יהודה ברלין (הנצי"ב), ראש ישיבת וולוז'ין
* ה'תרפ"ה – הרב אברהם חיים עדס, מגדולי המקובלים בירושלים
* ה'תרפ"ח – חיים יחיאל בורנשטיין, חוקר, תוכן, כרונולוג ומתרגם. עסק בחקר לוח השנה בכלל ולוח השנה העברי בפרט. תרגם את המחזה המלט לעברית (נולד ב-ה'תר"ה)
* ה'תשל"ב – הרב דוד כהן (הרב הנזיר) – מחשובי תלמידי הראי"ה קוק ועורך 'אורות הקודש'. חוקר ומקובל. (נולד ה'תרמ"ז)
* ה'תשס"א – הרב אברהם יעקב פאם – ראש ישיבת תורה ודעת בברוקלין

----
* כ"ז באב – כ"ט באב
* אב

כ28
י28
כ"ט באב

## חגים ומועדים
*יום כיפור קטן
*גורן למעשר בהמה, לדעת בן עזאי.

## אירועים היסטוריים
* עליית משה להר סיני להביא את לוחות הברית השניים (סדר עולם פרק ו')
* ה'ש"ף – חנוכתו המחודשת של בית הכנסת בוורמייזא , לאחר חורבנו בידי הגויים בכ"א בניסן ה'שע"ה

## נולדו
* ה'תרכ"ג – מנחם אוסישקין, מראשי הציונות, איש חובבי ציון ויו"ר קק"ל הראשון (נפטר י"א בתשרי ה'תש"ב)
* ה'תרמ"ד – הרב חזקיהו יוסף מישקובסקי מרבני פולין, אב"ד קרינקי, מראשי ועד הישיבות בפולין ובארץ ישראל (נפטר ג' בתשרי ה'תש"ז)
* ה'תשל"א – יוסי פוקס, עורך דין ישראלי ומזכיר הממשלה

## נפטרו
* ה'תרס"ט – רבי שמואל סלנט, רבה של ירושלים (נולד ב' בשבט ה'תקע"ו)
* ה'תרע"ז – רבי יוסף מאיר טברסקי, מייסד חסידות מכנובקה (נולד ב-ה'תרי"ז)
* ה'תש"ב – רבי מנחם מנדל אלתר, רב בפאביניץ שבפולין ויושב ראש אגודת הרבנים בפולין, נספה בטרבלינקה (נולד ב-ה'תרל"ח)
* ה'תש"ה – רבי אברהם דוב טברסקי, אדמו"ר מרחמסטריווקה בירושלים (נולד ב-ה'תרכ"ה)
* ה'תשמ"ב – רבי אליעזר זוסיא פורטוגל, מייסד חסידות סקולען (נולד ב-ה'תרנ"ח)
* ה'תשס"א – הלל קוק (פיטר ברגסון), חבר הכנסת באספה המכוננת (נולד י"ג באב ה'תרע"ה)
* ה'תשפ"ב – הרב שמואל זעפרני, ראש ישיבת המאירי בירושלים ועוזרו האישי של הרב מרדכי אליהו. (נולד כ"ה בתשרי ה'תשט"ו)

----
* כ"ח באב – ל' באב
* אב

כ29
י29
ל' באב

על פי הלוח העברי הקבוע, פרשת בר המצווה של ילד שנולד בל' אב היא לרוב פרשת שופטים. אבל אם בר המצווה חל בשנה בה פסח, וממילא תשעה באב, הוא בשבת (שנים מקביעויות בשז, גכז, הכז), אז פרשת בר המצווה היא פרשת ראה.

## חגים ומועדים
* א' דראש חודש אלול
* יש נוהגים להתחיל לתקוע בשופר לאחר תפילת שחרית
* פתיחת זמן אלול

## אירועים היסטוריים
* ה'תש"א – השואה: רצח יהודי טרשקון שבליטא
* ה'תש"ב – השואה: רצח יהודי מיר ויהודי לנוביץ בבורות ירי
* ה'תשכ"ו – טייס חיל האוויר העיראקי מוניר רדפא עורק לישראל ונוחת במטוס מיג-21 בבסיס חצור של חיל האוויר הישראלי
* ה'תש"ל – התנקשות כושלת בחוסיין מלך ירדן מובילה לאירועי ספטמבר השחור
* ה'תשע"ד – הפסקת אש במבצע צוק איתן

## נולדו
* ה'תרי"ט – רבי חיים יקותיאל בירדוגו, אב"ד רבאט והרב הראשי ליהודי מרוקו. (נפטר בכ"ג באלול ה'ת"ש)
* ה'תרע"ו – הרב מנחם עמנואל הרטום, רב יהודי-איטלקי, מחנך ומתרגם. (נפטר בי"ט בתמוז ה'תשנ"ב)
* ה'תרצ"ג – הרב שאול קוסובסקי שחור, משפטן ותלמיד חכם חרדי, מרבני חוג חזון איש. (נפטר בכ"ג באלול ה'תשכ"ז)
* ה'תש"ד – מרדכי שפיגלר, כדורגלן ישראלי, מגדולי שחקני נבחרת ישראל בכל הזמנים
* ה'תש"ה – אברהם פורז, חבר כנסת מטעם שינוי
* ה'תשכ"ג – הרב נתן בוקובזה רב ומקובל, דרשן ומנהיג רוחני, שעסק בפעילות ציבורית תורנית וחברתית (נפטר בי' בניסן ה'תשס"ו)

## נפטרו
* ה'תרפ"ג – רבי אברהם ביג'אג'ו, דיין ושד"ר, רב בירושלים ובפורטוגל.
* ה'תשי"ב – יצחק שדה, מפקדו הראשון של הפלמ"ח ואלוף בצה"ל (נולד בה'תר"נ)
* ה'תשכ"ה – יואל רקח, פיזיקאי ישראלי
* ה'תשנ"ז – ויקטור פראנקל, פסיכיאטר יהודי אוסטרי, ניצול השואה (נולד בה'תרס"ה)
* ה'תשס"ב – הרב פרופ' מאיר שמחה פלדבלום, חוקר תלמוד
* ה'תשס"ז – חבר הכנסת פנחס גולדשטיין
* ה'תש"ף – הרב זלמן נחמיה גולדברג (הגרז"ן), פוסק ודיין, חבר בית הדין הרבני הגדול ועורך ראשי של האנציקלופדיה התלמודית. (נולד בי' בשבט ה'תרצ"א)
----
* כ"ט באב – א' באלול
* אב

כ30
י30
כ"ג באב

על פי הלוח העברי הקבוע, פרשת בר המצווה של ילד שנולד בכ"ג אב היא לרוב פרשת ראה. אבל אם בר המצווה חל בשנה בה פסח, וממילא תשעה באב, הוא בשבת (שנים מקביעויות בשז, גכז, הכז), אז פרשת בר המצווה היא פרשת עקב.

## חגים ומועדים

## אירועים היסטוריים
* ה'תש"ב – החל חיסול גטו ראדום; 8,000 מבני הקהילה נשלחו למחנה ההשמדה בטרבלינקה

## נולדו
* ה'תרפ"ד – אפרים קישון, סופר, סאטיריקן, מחזאי וקולנוען ישראלי (נפטר ב-ה'תשס"ה).
* ה'תרפ"ה – מאיר שמגר, נשיא בית המשפט העליון.
* ה'תש"ב – רון נחמן, ראש עיריית אריאל וחבר כנסת (נפטר בה'תשע"ג).
* ה'תש"ז – הרב יעקב אריה מיליקובסקי האדמו"ר מאמשינוב.
* ה'תשי"ג – הרב יונה מצגר, הרב הראשי האשכנזי לישראל ב-2013–2003.
* תשל"ג – יוסי אליטוב, עיתונאי חרדי, פרשן פוליטי, חסיד חב"ד, עורך עיתון משפחה וחבר נשיאות מועצת העיתונות.
* ה'תשמ"ו – גלעד שליט, חייל שנחטף לרצועת עזה בקיץ ה'תשס"ו.

## נפטרו
* ה'תרכ"א – הרב משה יצחק אביגדור, מחבר "פרדס רימונים" על הלכות נידה, רב בקובנה ובשקלוב שבליטא.
* ה'תשי"ב – דוד צבי פנקס, פוליטיקאי ושר ישראלי (נולד ב-ה'תרנ"ו).
* ה'תשמ"ה – הרב יעקב ישראל קניבסקי (מכונה הסטייפלר), מחבר פירוש לתלמוד קהילות יעקב וממנהיגי היהדות החרדית בישראל (נולד ב-ה'תרנ"ט).
* ה'תשע"ז – הרב עמנואל זרביב, אב בית דין בבית הדין הרבני בתל אביב. (נולד ב-ה'תרצ"ו).
----
* כ"ב באב – כ"ד באב
* אב

כ23
י23
כ"ד באב

על פי הלוח העברי הקבוע, פרשת בר המצווה של ילד שנולד בכ"ד אב היא פרשת ראה. 

## חגים ואירועים החלים ביום זה
* יום טוב במגילת תענית על ששבו לדון בדיני ישראל

## אירועים היסטוריים
* ה'תשי"ג – בצה"ל מוקמת יחידה 101, בפיקודו של רס"ן אריאל שרון

## נולדו
* ה'ת"ש – ויליאם כהן, מזכיר ההגנה האמריקני
* ה'תש"י – דוד אפל, איש עסקים, קבלן ופעיל ליכוד
* ה'תש"ן – שיר מורנו, שחקנית ודוגמנית ישראלית

## נפטרו
* ה'תקע"ז – רבי מוסא בן דוד וחיון, פוסק, מקובל, ראש ישיבה ודיין במרקש שבמרוקו.
* ה'תקפ"ח – רבי אפרים זלמן מרגליות, מחכמי הקלויז בברודי ופוסק הלכה נודע, מחבר ספר 'מטה אפרים'. (נולד בי"ט בכסלו ה'תקכ"א)
* ה'תר"ל – רבי ישעיה יוסף פונטרימולי, רב באזמיר ומחבר ספר 'פנים במשפט'
* ה'תרצ"ט – רבי שלום הלפרין, בנו של רבי דוד מברדיצ'ב ונכדו של רבי ישראל מרוז'ין. מייסד חסידות וסלוי (נולד ב-ה'תר"ח)
* ה'תשע"ו – בנימין בן אליעזר, שר בממשלות ישראל ויושב ראש מפלגת העבודה (נולד ב-ה'תרצ"ו)
----
* כ"ג באב – כ"ה באב
* אב

כ24
י24
I Saw Her Standing There

"**I Saw Her Standing There**" הוא שיר של להקת הרוק הבריטית הביטלס, שנכתב על ידי פול מקרטני וג'ון לנון. זהו השיר הפותח את אלבום הבכורה של הלהקה בבריטניה, "Please Please Me", שיצא בשנת 1963, וכן את אלבום הבכורה של הלהקה בארצות הברית, "Introducing... The Beatles".
## הקלטה
במקור נקרא השיר "Seventeen", והוא נכתב על ידי פול מקרטני לאחר הופעה של הביטלס בסאות'פורט, בהשראת השיר המסורתי "Seventeen Come Sunday". מקרטני פיתח את האקורדים הראשוניים בביתו של חברו רורי סטורם באוקטובר 1962, ולאחר מכן הוסיף שורות נוספות במהלך ביקור בלונדון עם חברתו באותה תקופה, סליה מורטימר. השיר הושלם כחודש לאחר מכן בשיתוף פעולה עם ג'ון לנון בביתו של מקרטני בליברפול, והופיע לראשונה במועדון "סטאר" בהמבורג בדצמבר 1962.

מקרטני סיפר שהשתמש בריף הבס של צ'אק ברי מהשיר "Talkin' About You", שתרם רבות לעיבוד השיר. המילים נכתבו במחברת תרגול, ותמונה של מקרטני ולנון כותבים את השיר מופיעה בספרו של מייק מקרטני. הקרדיט לכתיבת השיר באלבום "Please Please Me" ניתן בצורה "מקרטני-לנון", בניגוד ל"לנון–מקרטני" שהופיע ברוב השירים המאוחרים יותר.

## קרדיטים
*פול מקרטני – שירה ראשית, גיטרת בס, מחיאות כפיים
*ג'ון לנון – שירת הרמוניה, גיטרת קצב, מחיאות כפיים
*ג'ורג' האריסון – גיטרה מובילה, מחיאות כפיים
*רינגו סטאר – תופים, מחיאות כפיים

## קישורים חיצוניים

קטגוריה:שירי 1962
קטגוריה:סינגלים מ-1963
קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת קפיטול רקורדס
גנדי (סרט)

**גנדי** (באנגלית: **Gandhi**) הוא סרט דרמה ביוגרפי בריטי-הודי משנת 1982, בבימוי ריצ'רד אטנבורו ובכיכובו של בן קינגסלי בתפקיד מהטמה גנדי. הסרט זכה בשמונה פרסי אוסקר, כולל לסרט הטוב ביותר, ובחמישה פרסי גלובוס הזהב.

## עלילה
הסרט מספר את סיפור חייו של מהטמה גנדי, מנהיג פוליטי ורוחני הודי, שהוביל את תנועת העצמאות ההודית במאבקה נגד שלטון האימפריה הבריטית. הסרט מתחיל במאבקו למען זכויות אזרח בדרום אפריקה, עובר דרך התפתחות הסאטיאגרהא, פילוסופיה שמתריסה להתנגדות לא אלימה. הסרט גם מציג את פעולות המחאה שלו נגד השלטון הבריטי, מאסריו התכופים, שיטת ההפגנות הלא-אלימות שבהן נהג, בהשתתפות מאות אלפי תושבים, על מנת לסלק את האנגלים מהודו, תהליך התמודדותו באמצעות צומות על מנת להרגיע את האלימות בין הפלגים והדתות השונות בהודו, ועד לרציחתו בינואר 1948.

## הפקה
הסרט הופק על ידי ריצ'רד אטנבורו, וצולם בהודו ובממלכה המאוחדת מ-26 בנובמבר 1980 עד 10 במאי 1981, בתקציב של 22 מיליון דולר. הסרט הופק במשותף על ידי חברות הפקה מהודו ומהממלכה המאוחדת.

## פרסים
* פרס אוסקר לסרט הטוב ביותר
* פרס אוסקר לבמאי הטוב ביותר - ריצ'רד אטנבורו
* פרס אוסקר לשחקן הטוב ביותר - בן קינגסלי
* פרס אוסקר לתסריט המקורי הטוב ביותר - ג'ון בריילי
* פרס אוסקר לצילום - בילי ויליאמס ורוני טיילור
* פרס אוסקר לעיצוב תפאורה 
* פרס אוסקר לעיצוב התלבושות הטוב ביותר
* פרס אוסקר לעריכה - ג'ון בלום
* פרס גלובוס הזהב לסרט הזר הטוב ביותר
* פרס גלובוס הזהב לשחקן ראשי בסרט דרמה - בן קינגסלי
* פרס גלובוס הזהב לבימוי - ריצ'רד אטנבורו
* פרס גלובוס הזהב לתסריט - ג'ון בריילי
* פרס גלובוס הזהב לתגלית השנה - בן קינגסלי

## קישורים חיצוניים

* 

## הערות שוליים

קטגוריה:סרטי דרמה בריטיים
קטגוריה:זוכי פרס גלובוס הזהב לסרט הזר הטוב ביותר
קטגוריה:זוכי פרס באפט"א לסרט הטוב ביותר
קטגוריה:זוכי אוסקר: הסרט הטוב
קטגוריה:זוכי אוסקר: התלבושות הטובות
קטגוריה:סרטים זוכי גלובוס הזהב - התסריט הטוב ביותר
קטגוריה:מוהנדס קרמצ'נד גנדי
קטגוריה:סרטי קולומביה
קטגוריה:סרטים ביוגרפיים בריטיים
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:זוכי אוסקר: העריכה הטובה
קטגוריה:זוכי אוסקר: עיצוב ההפקה הטוב
קטגוריה:האימפריה הבריטית בתרבות
קטגוריה:סרטי ריצ'רד אטנבורו
פנדור אדמוני

[ממוזער|[הזדווגות אצל פנדור אדמוני, מועצה אזורית ברנר]]
**פנדור אדמוני** (שם מדעי: *Spilostethus pandurus*) הוא פשפש ממשפחת הפנדוריים, בעל גלגול חסר. אורך גופו הוא 12–14 מ"מ. צבעו אדום עם ציור שחור. בקדמת גבית החזה הקדמי (מעין משולש כיטין המכסה את החזה הקדמי של הפנדור האדמוני. חלקו הצר מאחורי הראש, והוא נמשך כ-2.5 מ"מ לכיוון הבטן) פס רוחב שחור. מפס רוחב זה יוצאים זוג פסי אורך מפותלים המגיעים לשפה האחורית של הפרק (הצד הרחב של המשולש). שני צדי החזה האחורי והאמצעי שחורים, וכתם אדום מעטר כל פרק. בצדה התחתון של קולית (החלק העבה ביותר ברגל, כפי שנראה בתמונה) הזכר מצויים קוצים קצרים ועבים, או "שיניים".

חרקים פוליפאגיים אלה ניזונים מפרחים וזרעים של מגוון צמחים ובייחוד מצמחים ממשפחת ההרדופיים. באירופה ניתן למצוא אותם על גבי צמחים רעילים כגון  דטורה סטרמוניום , והרדוף הנחלים המצוי גם באזורנו. כמו כן ניתן למצאם באזור עין גדי שם הם ניזונים מפתילת המדבר הגדולה (תפוח סדום) שפירותיו רעילים.
ויכולים לגרום נזק כבד לגידולים חקלאיים כגון שומשום, דורה, טבק, חמניות ועוד.

זחלי הפנדור האדמוני צבעוניים יותר מהבוגרים. לעיתים ניתן למצוא את הזחלים בהתקבצויות גדולות מאוד.

מוצא הפנדור האדמוני הוא טרופי.

הפנדור האדמוני מותקף על ידי זריזבוב הפנדור: רימות זריזבוב זה יצאו מבוגרי הפנדור האדמוני. הבוגרים נאספו בריאים ושלמים, ומתו רק זמן מה לאחר יציאת הרימות.

ניתן לראות פרטים מהמין לאורך כל עונות השנה.

## ראו גם
*אדמון מצויר - חרק דומה לפנדור אדמוני
## קישורים חיצוניים

קטגוריה:פנדוריים

קטגוריה:ארץ ישראל: פשפשאים
ימין|ממוזער|250px|החדק ניכר כשהוא מקופל מתחת לחזה
Vintersorg

**Vintersorg** (בתרגום: **צער חורף**) היא להקת פולק מטאל/ויקינג מטאל משוודיה.
בלהקה ניכרות השפעות מבלאק מטאל ואף גם אלמנטים של מטאל מתקדם. הלהקה היא פרויקט יחיד של אנדרס הדלונד המכונה "Vintersorg".

## היסטוריה ומאפיינים
הלהקה הוקמה בשנת 1994 על ידי אנדרס הדלונד (הידוע גם כ-Vintersorg) תחת השם *Vargatron* (באנגלית: Wolfthrone, כס הזאב) והתפרקה בשנת 1996. באותה השנה חזרה הלהקה להתקיים תחת השם "Vintersorg", שמשמעותו היא "צער חורף", אך במקור השם נלקח מסדרת ספרים בשם דומה שכתבה סופרת הפנטזיה הנורווגית מרגיט סאנדמו. באותה סדרת ספרים, וינטרסורג הוא בן של מנהיג פאגאני.
האלבום הראשון של הלהקה יצא בשנת 1998 והוא עונה לשם "Hedniskhjärtad" ("לב פאגאני"), שירי האלבום היו השירים שנכתבו במקור עוד בשנת 1994. לפי וינטרסורג מקים הלהקה, מטרת האלבום הייתה ליצור מוזיקת מטאל אשר שואבת את שורשיה מז'אנר הבלאק מטאל אך מתאפיינת באלמנטים פולקלוריים יחד עם שירה נקייה ולא שירת הגראול המאפיינת את רוב להקות הבלאק מטאל. הליריקה באלבום דנה בפאגאניזם ובטבע. 
הקו המוזיקלי הייחודי והאקספירימנטלי הזה נמשך ברוב אלבומיה של הלהקה, והמוזיקה שלה פיתחה מאפיינים פרוגרסיביים יותר עם השנים.
באותה שנה יצא האלבום המלא השני של הלהקה הקרוי Till Fjälls ("להרים", "To The Mountains") וכאמור גם באלבום הזה נמשך הקו המוזיקלי המתאפיין במוזיקת בלאק מטאל יחד עם פולק.

האלבום Ödemarkens Son שיצא בשנת 1999 היה מבוסס פולק גם הוא, אך הוא כבר מציג את השינוי בסאונד ואת הפנייה לכיוון מתקדם יותר מוזיקלית.

## חברי הלהקה
* אנדרס הדלונד (וינטרסורג) - הלחנה, שירה, גיטרה וקלידים.
* מתיאס מרקלונד (Mattias Marklund) - גיטרה.

## מוזיקאים נוספים
* Vargher (וארגר) - קלידים ב-Hedniskhjärtad, ב-Till Fjälls וב-Ödemarkens Son.
* Cia Hedmark - שירה נשית ב-Hedniskhjärtad, ב-Till Fjälls וב-Ödemarkens Son.
*סטיב דג'ורג'יו (Steve DiGiorgio) - גיטרת בס ב-Visions from the Spiral Generator וב-The Focusing Blur.
*אסגיר מיקלסון (Asgeir Mickelson) - תופים ב-Visions from the Spiral Generator וב-The Focusing Blur.

## דיסקוגרפיה
* 1998 - Hedniskhjärtad ("לב פאגאני")
* 1998 - Till Fjälls ("להרים")
* 1999 - Ödemarkens Son ("בן הערבה")
* 2000 - Cosmic Genesis
* 2002 - Visions From The Spiral Generator 
* 2003 - The Focusing Blur
* Solens Rötter - 2007

## קישורים חיצוניים

* 

קטגוריה:להקות בלאק מטאל
קטגוריה:להקות פרוגרסיב מטאל
קטגוריה:להקות פולק מטאל
קטגוריה:להקות שוודיות
קטגוריה:להקות שהוקמו בשנת 1994
בילעין חביבתי

**בילעין חביבתי** הוא סרט תיעודי של שי כרמלי פולק אשר יצא לאקרנים בשנת 2006 ומתאר את מאבקם של אנשי הכפר בילעין נגד בניית גדר ההפרדה על אדמותיהם. הגדר מחלקת את אדמות בילעין לשניים, ומותירה כ-1,647 מתוך סך של כ-4,085 דונמים מאדמות הכפר (40%, שכוללות את רוב השטחים החקלאיים שלו) מצידה הישראלי של הגדר. הסרט מביא גם את נקודת המבט של פעילי השמאל הישראלים והאנרכיסטים המסייעים לתושבי הכפר ומתמקד במיוחד בשני אנשים: ווג'יה בורנט ומוחמד.

לפי הסרט, ווג'יה, אב ל-10 ילדים, הוא איכר כבן 50 שבבעלותו כבשים ומטע זיתים, המאבד את רוב אדמותיו בגלל הגדר ומשתתף בהפגנות נגדה. בתחילת האינתיפאדה נפגע בנו, ראני, מכדור של צלף בעמוד השדרה שלו ומאז הוא משותק ברגליו וגר בבית. מאז הפציעה נאסר על ווג'יה להיכנס לתחומי ישראל. בהמשך הסרט ראני מארגן הפגנת נכים נגד הגדר. מוחמד הוא חבר בוועדה העממית של הכפר, ומתאם חלק מהפעילות הלא אלימה כנגד הגדר.

צה"ל אסר על תושבי הכפר להיכנס לתחומי הקו הירוק ביום בו נערכה הקרנת הבכורה של הסרט בפסטיבל הקולנוע בירושלים ב-2006, אולם עקב לחץ ציבורי הותרה לבסוף כניסתם של 22 מהם, פרט לווג'יה, אשר לא הורשה להיכנס.

הסרט זכה בפרס הסרט התיעודי בפסטיבל הקולנוע ירושלים וגם זכה בציון לשבח בפסטיבל רוטרדאם, בתחרות של אמנסטי (Films That Matter).

## קישורים חיצוניים

## הערות שוליים

קטגוריה:סרטי 2006
קטגוריה:סרטים תיעודיים ישראליים
קטגוריה:סרטים ישראליים עצמאיים
קטגוריה:האינתיפאדה השנייה בקולנוע
קטגוריה:סרטים תיעודיים העוסקים בסכסוך הישראלי-פלסטיני
קטגוריה:בלעין
קטגוריה:סרטים ישראליים משנת 2006
קטגוריה:זוכי פסטיבל הקולנוע ירושלים
מקסי רודריגס

**מקסימיליאנו רובן רודריגס** (ספרדית: **Maximiliano Rubén Rodríguez**; נולד ב-2 בינואר 1981 ברוסאריו, ארגנטינה) הוא כדורגלן עבר ארגנטינאי ששיחק בעמדת הקיצוני. רודריגס שיחק כקשר באגפים ונחשב בעבר לאחד השחקנים החשובים של אתלטיקו מדריד, ואף כיהן כקפטן שלה במשך שנתיים.

## קריירת מועדונים
רודריגס החל את הקריירה שלו בניואל'ס אולד בויס, מועדון כדורגל ארגנטינאי המתמחה בייצוא שחקנים מוכשרים לאירופה. אחרי שנה אחת בלבד בקבוצה הוא הושאל בקיץ 2001 על ידי ריאל אוביידו הספרדית. המעבר המהיר לאירופה התברר כטעות ורודריגס חזר לניואל'ס לשנה נוספת.

ב-2002 רכשה אותו אספניול הספרדית בשורותיה הפך רודריגס לאחד השחקנים הטובים בספרד, עונת השיא שלו בקבוצה הייתה האחרונה בקבוצה () במהלכה כבש 15 שערי ליגה. בקיץ 2005 הוא הועבר לידי אתלטיקו מדריד תמורת סכום של 12 מיליון יורו, רודריגס המשיך להצטיין והפך במהרה לאחד מעמודי התווך של הקבוצה ממדריד. בעונת  עזר לקבוצה לסיים במקום הרביעי ובכך להעפיל למוקדמות ליגת האלופות.

בינואר 2010 נרכש על ידי ליברפול האנגלית בשל ירידה בזמן המשחק שלו באתלטיקו מדריד ורצונה העז של ליברפול לחיזוק.

ב-13 ביולי 2012 חזר רודריגס למועדון נעוריו, ניואלס אולד בויס הארגנטינאית.

ביולי 2017 חתם בפניארול האורוגוואית, לאחר שנה וחצי שנה באורוגוואי חזר שוב לניואלס אולד בויס.

## נבחרת ארגנטינה
רודריגס היה שותף לזכייתה של נבחרת הנוער של ארגנטינה באליפות העולם ב-2001.

הוא ערך את הופעת הבכורה שלו במדי הנבחרת הבוגרת ביוני 2003 במשחק הידידות של ארגנטינה מול יפן. הוא היה בסגל ארגנטינה לגביע הקונפדרציות שנערך ב-2005 בגרמניה ולמונדיאל 2006. הוא היה אחד ממצטייני הנבחרת הארגנטינאית במהלך המונדיאל וכבש 3 שערים, צמד מול סרביה ושער מול מקסיקו בהארכה, שער אשר העלה את ארגנטינה לרבע הגמר.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ניואל'ס אולד בויס
קטגוריה:כדורגלני ריאל אוביידו
קטגוריה:כדורגלני אספניול
קטגוריה:כדורגלני אתלטיקו מדריד
קטגוריה:כדורגלני ליברפול
קטגוריה:כדורגלני פניארול
קטגוריה:כדורגלני נבחרת ארגנטינה
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:ארגנטינאים שנולדו ב-1981
ירחמיאל צימבל

**ירחמיאל צימבל** (1900 לערך - 21 בפברואר 1971) היה חלוץ וחקלאי. מלוחמי הקרב על תל חי ומוכתר מושב תל עדשים.

## ביוגרפיה
צימבל נולד בעיירה בראנסק שבפולין למשפחת סוחרים דלת אמצעים, בנם של אברהם טוביה ואלקה ריבה צימבל. (הוריו נספו בשואה עם אחותו הצעירה ומשפחתה בשנת 1942.)

בצעירותו למד צימבל בחדר, ובשנת 1913 עלה לארץ ישראל עם אחותו שושנה (לימים אשתו של בכיר ההגנה, קלמן רדין). לאחר עלייתו שיקר בנוגע לשנת לידתו, על מנת להתקבל ולעסוק בעבודה חקלאית חלוצית. יחד עמו בפרדסי ראשון לציון ופתח תקווה עבדו לוי אשכול ואברהם הרצפלד. לאחר מכן היה זמן מה בין ראשוני העגלונים בירושלים.

כעבור כשבע שנים מעלייתו ביקש להתיישב עם חבריו מקבוצת הפועלים ביהודה, אך הופנה על ידי מרכז הסתדרות הפועלים החקלאיים לתל חי. בעת המאורעות בתל-חי (1 במרץ 1920) השתתף בקרבות ההגנה על החצר, ובשעת נפילתו של יוסף טרומפלדור שהה לצדו. אחותו התיישבה גם היא בתל חי ולקחה חלק בלחימה, אשר תועדה על ידה ביומנה הפרטי ששימש עדות לספרים רבים המגוללים את פרטי הקרב.

בליל ה-2 במרץ הצטרף צימבל כמלווה לשיירת הפצועים שיצאה לצידון. שהותו בלבנון נמשכה עד להשגת רישיונות כניסה לארץ ישראל ולאחר שובו ארצה היה צימבל בין חברי "קבוצת תל חי בראש פינה". במהלך תקופה זו נערכו הבחירות לאספת הנבחרים הראשונה והוא נבחר לשמש חבר ועדת הבחירות המחוזית של צפון הארץ. בעקבות החלטת ועדת הבחירות המרכזית על ביטול מחוז מטולה ונטילת זכות ההצבעה מיושביו, היה צימבל בין המוחים על ההחלטה ובמסגרת מערכת בחירות הפגנתית שערכו במחוז נבחר בבחירות המחאה כנציג תל חי.

בתקופת שהותו בתל-חי נשא לאישה את זהבה רוז'נסקי, חלוצה עולה מפולין ואחות בביתניה. בשנת 1923 נולדה בתם הבכורה רות, הילדה הראשונה של תל-חי, וזמן קצר לאחר מכן, בעקבות איחוד כפר גלעדי ותל חי, עברו לתל עדשים והקימו משק חקלאי. בביתם קלטו את משפחת רעייתו ובשנים מאוחרות יותר את ילדי עליית הנוער.

שנים ארוכות היה צימבל מוכתר המושב וקיים קשרים עם היישובים הערבים הסובבים ונציגי הבריטים. מאוחר יותר נבחר גם לחבר המועצה האזורית עמק יזרעאל וחבר הוועד הפועל של המועצה. בשנת 1947 נבחר להנהלת האגודה השיתופית "אלומה" לפלחה ולמטעים משותפים.
ממוזער|צימבל (שני משמאל בחולצה הלבנה) על המרפסת בתל-חי בתחילת 1920
צימבל נפטר ב-21 בפברואר 1971. במותו הותיר שלוש בנות ובן.
בנו  היה סגן ראש המועצה האזורית עמק יזרעאל וחלל מלחמת יום הכיפורים.
בתו יעל נישאה לסופר, המשורר והמחנך מיכאל דשא.

## הערות שוליים

קטגוריה:אנשי העלייה השנייה
קטגוריה:חברי אספת הנבחרים הראשונה
קטגוריה:לוחמי תל חי
קטגוריה:ישראלים ילידי פולין
קטגוריה:תל עדשים: אישים
קטגוריה:אישים הקבורים בתל עדשים
קטגוריה:ציונים ילידי המאה ה-19: אנשי היישוב
קטגוריה:ישראלים שנולדו ב-1900
קטגוריה:ישראלים שנפטרו ב-1971
סוליקו

**סוּלִיקוֹ** (בגאורגית: **სულიკო**) בתרגום לעברית: נשמה שלי (סוּלי - נשמה) הוא שיר אהבה לירי פופולרי בגאורגיה, שנכתב בשנת 1895, על ידי המשורר אקקי צרתלי. השיר התפרסם ברוסיה הסובייטית כולה כשיר שהולחן על ידי ורנקה צרתלי, והוא הושמע רבות ברדיו בתקופת שלטונו של סטלין, ואף נאמר כי היה השיר האהוב על סטלין. השיר תורגם לשפות רבות ובוצע במספר רב של שפות, ביניהן: רוסית, אוקראינית, פולנית, גרמנית ועברית. בישראל השיר בוצע על ידי להקת קולן.

נשיא ליטא, ולדאס אדמקוס, זכה לקונצרט מאולתר לכבוד יום האהבה בשדה התעופה באמסטרדם, בדרכו הביתה מארצות הברית, כאשר בראש מקהלת הזמרים הייתה רעייתו ההולנדית של נשיא גאורגיה, סנדרה רואלופס.

תרגום השיר לעברית (מאת רחל טורפוסמן):

**ס ו ל י ק ו ("נשמתי")**

את קברה חיפשתי בלי סוף,
אך לשווא! הקבר אבד.
בכליון עיניים קראתי לה:
"נשמתי שלי, איפה את?"
שושנה פרחה בין חוחים,
כה יפה, שוכנת בדד.
בלחישה שאלתי את השושנה:
"נשמתי שלי, האם זו את?"
בין עלים זמיר התחבא,
על ענף ישב לו בלאט.
בחיוך שאלתי את הציפור:
"נשמתי שלי, האם זו את?"
במרום ראיתי כוכב,
זוהרו האיר לי מבט.
בכמיהה נואשת התחננתי לו:
"נשמתי שלי, האם זו את?"
אז לחשה לי רוח: "אכן,
לא בקבר אהובתך!
לזמיר, לשושנה ולכוכב
בעולם הזה היא הפכה".
ועתה נעורו חיי
שהיו בתופת עד כה,
כי סוף סוף מצאתי אותך,
נשמתי שלי, סוליקו!


## קישורים חיצוניים

* סוליקו בשפות שונות
* מ. קווסליאבה, אנתולוגיה של השירה הגאורגית, עמ' 84
* 

## הערות שוליים

קטגוריה:מוזיקה גאורגית
קטגוריה:שירי אהבה
שון פנינג

**שון פנינג** (**Shawn Fanning**; נולד ב-22 בנובמבר 1980, בברוקטון, מסצ'וסטס) הוא מתכנת מחשבים הידוע בעיקר כמפתח השירות נאפסטר, במשותף עם שון פארקר, פלטפורמת שיתוף הקבצים הפופולרית הראשונה בשיטת עמית לעמית (peer-to-peer), שאותו פיתח בשנת 1998.

## קריירה
בהיותו סטודנט במכללה, הוא קיבל השראה ל"נאפסטר" מחברו לחדר, אשר התקשה להשיג את קובצי ה-MP3 שרצה. פנינג בילה ימים ולילות בכתיבת הקוד הדרוש לתוכנה שתספק דרך קלה להורדת קובצי מוזיקה.

הוא פיתח את התוכנה בזמן שלמד באוניברסיטת נורת'איסטרן בבוסטון (Northeastern University, Boston). לאחר מכן, הופיע פנינג על שער המגזין Wired, והתפרסם. אולם, זמן קצר אחרי כן, מספר ארגונים של תעשיית המוזיקה האמריקאית הגישו תביעות משפטיות כנגד נאפסטר. בסופו של דבר, נאפסטר קרסה ונסגרה עקב התביעות המשפטיות. מאז נובמבר 2002, שמה של נאפסטר וסמליליה הם רכוש של חברת Roxio, בע"מ.

בשנת 2003, פנינג הקים חברה חדשה, בשם SNOCAP, יחד עם ג'ורדן מנדלסון ורון קונוויי. היעד של החברה הוא לשמש כמרכז סחר חוקי למדיה דיגיטלית. בדצמבר 2006, פנינג הקים את האתר "רפטור" (Rupture), רשת חברתית מקוונת של גיימרים שבה ניתן לפרסם פרופיל אישי וליצור קשר עם גיימרים אחרים הגולשים באתר. במקור, האתר הוקם על מנת להקל על התקשורת בין שחקני World of Warcraft.

ב-2003 הופיע בתפקיד עצמו בסרט "הג'וב האיטלקי".

## קישורים חיצוניים

* כתבה באתר 1up על הקמת הרשת החברתית רפטור
* האתר רפטור

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מתכנתים אמריקאים
קטגוריה:חלוצי האינטרנט
קטגוריה:שיתוף קבצים
קטגוריה:מייסדי חברות טכנולוגיה
קטגוריה:בוגרי אוניברסיטת נורת'איסטרן
קטגוריה:אמריקאים שנולדו ב-1980
פריימל פיר

**פריימל פיר** (באנגלית: **Primal Fear**, בתרגום לעברית: "פחד קדום"), היא להקת פאוור מטאל גרמנית, שהוקמה בשנת 1997. 

סגנון הלהקה מושפע רבות מזרם ההבי מטאל הקלאסי ובעיקר מלהקת ג'ודס פריסט. אחת הסיבות להקמת הלהקה הייתה שראלף סחיפרס, סולן הלהקה, לא התקבל לג'ודס פריסט כמחליף של רוב הלפורד.

## קישורים חיצוניים

* 

קטגוריה:להקות גרמניות
קטגוריה:להקות פאוור מטאל
קטגוריה:להקות שהוקמו בשנת 1997
קרנליט

**קרנליט** הוא מינרל, המהווה כלוריד ממוים של אשלגן ומגנזיום. קרנליט הוא מלח כפול שנוסחתו (KMgCl3·6(H2O (או בפירוט: KCl.MgCl2·6(H2O)). צבעו בדרך כלל לבן עד צהוב וטעמו מר. הקרנליט מהווה מקור חשוב להפקת אשלג.

הקרנליט הוא מינרל אוופוריטי והיגרוסקופי. הוא נוטה להתמוסס בקלות ולכן חייבים לאחסן דגימות שלו במכלים אטומים ללחות מהאוויר. המינרל הוא פלואורסצנטי (זוהר לאחר שקלט קרינה אולטרה סגולה), וצובע להבה שבה מחממים אותו לסגול בשל תכולת האשלגן שבו.

הקרנליט מתגבש יחד עם שורה של מינרלי אשלגן ומגנזיום אוואפוריטיים כגון: סילביט, קאיניט, פיקרומריט, פוליהליט וקיסריט. קרנליט הוא מינרל כלורידי כפול נדיר יחסית הנוצר רק בתנאי סביבה מיוחדים בהתאיידות מי ים או באגן שקיעה. את הקרנליט נוהגים לכרות הן בשל תכולת האשלגן והן בשל המגנזיום שבו.

מקומות בהם כורים קרנליט הם המרבצים האוואפוריטיים של קרלסבד בניו מקסיקו וב"אגן הפרדוקס" בקולורדו וביוטה, בסטראספורט בגרמניה ב"אגן פרם" ברוסיה וב"אגן ויליסטון" בססקצ'ואן שבקנדה. מרבצים אלו נוצרו מתקופת הדבון ועד תקופת הפרם. לעומת זאת ישראל וירדן מייצרות אשלג מים המלח תוך שימוש בבריכות אידוי בהן מגדילים את ריכוז התמלחת. במפעלי ים המלח שואבים את התמלחת המרוכזת למפעל סמוך, שבו מפרידים מגנזיום כלורי לאשלגן כלורי לשם ייצור דשנים אשלגניים, ולהפקת מגנזיום. אשלגן הוא אומנם יסוד נפוץ אך רוב המופעים שלו בטבע הם כחלק ממינרלים בלתי מסיסים כדוגמת פצלת השדה. כדי להפריד את האשלגן מיוני המתכות האחרים, ולאפשר את השימוש בו כדשן אשלגני, הוא חייב להתמוסס במים והמלחים דוגמת הקרנליט והסילביט מתאימים לדרישה זו.

התיאור הראשון של קרנליט הוא משנת 1856 מהמקום בו נמצא לראשונה, סטראספורט (Strassfurt) שבסקסוניה-אנהלט שבגרמניה. המינרל קרוי על שמו של מהנדס המכרות הפרוסי **רודולף פון קרנל** (Rudolph von Carnall 1874-1804).

## קישורים חיצוניים

*אתר Mindat הכולל מידע על מקומות בעולם בו מוצאים את המינרל
*אתר Webmineral
*אתר Mineral galleries
* 

## הערות שוליים

קטגוריה:מינרלי מגנזיום
קטגוריה:מינרלים
קטגוריה:מינרלים יוצרי סלעים
קופצניים

**קופצניים** (שם מדעי: Salticidae) או **עכבישים קופצים** בשפה העממית, הם משפחת עכבישים המונה כ־560 סוגים וכ־5,090 מינים. משפחה זאת היא הגדולה והמגוונת ביותר מבין משפחות העכבישאים, ומכילה כ־13% מכלל המינים בסדרה זו. בישראל ידועים כ־108 מינים ב־34 סוגים שונים. זו המשפחה השנייה בגודלה בישראל אחרי הקטועניים

לקופצנים יש ראייה טובה המשמשת אותם לניווט ולציד, ויכולת קפיצה המאפשרת להם לנוע בין עלים או לקפוץ על טרף. קפיצותיהם לרוב מאובטחות על ידי קוּרים.

עכבישים אלה אינם תוקפניים כלפי בני־אדם, ונשיכתם אינה מסוכנת, ודומה לעקיצת יתוש שבעקבותיה חווים לעיתים אדמומיות קלה, כאב קל וגירוד.

ברחבי העולם מצוין ”יום הקופצנים הבינלאומי” בתאריך ה־10 באוקטובר. על פי היוזמים, מטרתו של יום הקופצנים היא לעורר מודעות לקיומם של עכבישים ממשפחת הקופצניים ולקרב את הקהל הרחב אל עולם פרוקי הרגליים ובכך למתן את הרתיעה שלו מפניהם. הבחירה בקופצנים נעשתה מכיוון שהם נתפסים בקרב הקהל הרחב כיצורים מעוררי חיבה ביחס לפרוקי־רגליים אחרים.

## סוגים בישראל

## גלריה

Hill Lyssomanes viridis 02.jpg
Evarcha cfr arcuata (4839113528).jpg|קופצן תופס חרק
Until we meet again... (3440635733).jpg
Mystaceus.jpg
PlatycryptusUndatusFemale.jpg
Male peacock spider2.svg|קופצן טווסי
Portia.fimbriata.female.-.tanikawa.jpg|עכביש פורטיה
Phidippus mystaceus PEM.jpg
Bagheera kiplingi.jpg|בגירה קיפלינגי
Carrhotus xanthogramma 0908.jpg
Salticidae .jpg|קופצן הבתים


## קישורים חיצוניים

* 
* 

## הערות שוליים

*
קטגוריה:בעלי חיים שתוארו ב-1841
קטגוריה:טקסונים שתוארו בידי ג'ון בלקוול
הגנת גרינפלד

**הגנת גרינפלד** Grünfeld Defence היא פתיחה במשחק השחמט המאופיינת בתנועות הבאות: 
# ד4 פ-ו6 
# ג4 ז6 
# פ-ג3 ד5

ההגנה נקראת על שם ארנסט גרינפלד, שחקן שח שהשתמש בה לראשונה בשנות העשרים של המאה העשרים. הגנה זו אומצה מאוחר יותר על ידי כמה מן הבולטים בשחקני השח בעולם, בהם: וסילי סמיסלוב, ויקטור קורצ'נוי ובובי פישר. גארי קספרוב השתמש בהגנה זו לעיתים קרובות, בין היתר בעת התמודדותו מול אנטולי קרפוב באליפויות העולם בשנים 1986, 1987 ובשנת 1990 וכן בהתמודדות מול ולדימיר קרמניק בשנת 2000. בשנים האחרונות עשו שימוש בהגנת גרינפלד שחקני שח בולטים אחרים, בהם: לוק ואן וילי, פטר סבידלר ולוק מקשיין.

פתיחה זו מתבססת על אחד מן העקרונות המרכזיים של האסכולה ההיפרמודרנית בשח, אשר בלטה בשנות העשרים של המאה העשרים ולפיה ריכוז רגלים במרכז הלוח עשוי להיות לנטל יותר מאשר ליתרון.

גרינפלד, הגנת
חיים מקרסנה

רבי **חיים מקרסנה** (נפטר י"ד באב ה'תקנ"ג, 1793), תלמידו של הבעל שם טוב (בעש"ט) והראשון בשושלת אדמו"רי חסידות קרסנה.

פרטים מועטים ידועים על חייו, אך ידוע כי רבי חיים נמנה עם חסידיו הראשונים של הבעש"ט. עדת חסידיו נוסדה במחצית השנייה של המאה השמונה עשרה. לאחר מות הבעש"ט נמנה בין מקורביו של יורשו, המגיד ממזריטש.

על פי ספרים לתולדות החסידות, רבי חיים היה בין מקורביו הבולטים של הבעל שם טוב. חשיבותו בקרב הרבנים החסידיים ניכרת במספר מקורות:
* בספר "כתם פז" של תלמידו, רבי צבי הירש מסמאריטשט, רבי צבי מונה את רבי חיים בין הרבנים מהם הושפע בעת לימודיו. שמו מופיע לאחר נכדו של הבעש"ט, רבי משה חיים אפרים מסאדילקוב.
* בספר "אמרי צדיקים" (של רבי צבי חסיד מיאמפולה) שמו מופיע ברשימת הרבנים לפני שמו של רבי לוי יצחק מברדיצ'ב.
* תכתובתו עם רבי מאיר מרגליות מאוסטרהא מראה כי מרגליות ביקש את אישורו בטרם הדפיס את ספריו.

מאמציו לעלות לארץ ישראל נמשכו שנים ארוכות, אך לא מומשו. ישנה עדות לכך בשנת תקמ"א מחילופי מכתביו עם רבי מנחם מנדל מויטבסק. מאוחר יותר נקשר שמו באגדות המסבירות את אי מימוש עלייתו, באחת מהן נאמר שרבי חיים היה ניצול יחיד מספינה שטבעה בדרכה לארץ.

על פי המסורת נפטר בי"ד באב תקנ"ג ונקבר במוהיליב-פודילסקי. לבקשתו לא נרשמו על מצבתו פרטים מזהים, משום שלא זכה לממש את עלייתו לארץ ישראל.

את עדת חסידיו הנהיג בעיירה קראסנה. לאחר פטירתו ירש את מקומו בנו רבי יוסף משה. בן אחר, רבי ישראל יהודה לייב, היה חתנו של רבי יעקב שמשון משיפיטובקה. מתלמידיו היה רבי יהודה מאיר משיפיטובקה, בנו של רבי פנחס מקוריץ וחתנו של רבי יעקב שמשון משיפיטובקה.

החסידות נותרה בעיירה קרסנה עד המחצית הראשונה של המאה העשרים, בהנהגת האחים הרבנים משה ושלום יוסף רבינוביץ'. לאחר פטירתם הונהגה החסידות על ידי בנו של רבי שלום יוסף, רבי שמואל רבינוביץ', ללא תואר אדמו"ר, עד לפטירתו במחנות הריכוז בסיביר.

## קישורים חיצוניים
* מבחר מאגדות חסידיו
* 

## הערות שוליים

קטגוריה:רבנים פולנים
קטגוריה:אדמו"רים
קטגוריה:תלמידי הבעל שם טוב
קטגוריה:ניסיונות עלייה לארץ ישראל
צלעות קירור

[ממוזער|250px|צלעות קירור בצורות, צבעים וגדלים שונים, על גבי [מעגל משולב|שבבים שונים בלוח אם של מחשב. בחלק השמאלי-עליון של התמונה, צלעות קירור בצבע נחושת, של מעבד המחשב, ומעליהן מאוורר. הצלעות הכחולות מוצמדות לשבב הגשר הצפוני, הירוקות מוצמדות לשבב הגשר הדרומי והשחורות מוצמדות לשבב עיבוד תמונת המסך.]]
[ממוזער|250px|צלעות קירור של [מנוע של אופנוע]]
**צלעות קירור** (באנגלית: **Heat Sink**) הן מערך של משטחים מחומר בעל מוליכות חום גבוהה, החשופות לאוויר ומפזרות בו חום, שנקלט בהן מן הגוף שתפקידן לקרר. צלעות קירור הן חלק מ**גוף קירור**, המשמש חלק במערכת קירור. מערכת קירור יכולה לכלול גם מאווררים, צינורות להולכת גזים או נוזלים, משאבות עבור צינורות אלו, מדחסים, חומרים משפרי מגע תרמי, חומרים מבודדים וחורי אוורור. צלעות קירור יש, לדוגמה, בגופי קירור של מעבדי מחשב ומנועי אופנועים.

צלעות הקירור עשויות בדרך כלל ממתכת בעלת מקדם מוליכות חום גבוה, כגון: נחושת, פליז, אלומיניום (במחשבים וברכיבים תעופתיים), ברזל (בדרך כלל במכשור תעשייתי כבד ומנועים בהספק גבוה) ועוד.

## עקרון הפעולה
צלעות הקירור קולטות אנרגיה בהולכה ישירה מהחלק במכשיר שבו נוצר החום (למשל מנוע, מעבד, מדחס, שנאי וכיוצא באלה), אנרגיית החום מתפזרת באופן יעיל בצלעות. הדבר מתאפשר בזכות מקדם המוליכות הגבוה של צלעות הקירור, ועובי שהותאם לפיזור יעיל, והסעה של החום לסביבה (אוויר, מים או נוזל אחר) בזכות שטח הפנים הגדול של הצלעות.
גאומטרית, הצלעות מותאמות למעבר אוויר או נוזל והן מוצבות במקביל לזרם האוויר או הנוזל שבסביבת המכשיר. לדוגמה צלעות הקירור במנוע האופנוע ניצבות במקביל לזרם האוויר הנוצר בזמן נסיעת האופנוע. במכשירים מסוימים שבהם זרם האוויר או המים אינו מספיק לצינון המכשיר, מוצב בסמוך לצלעות הקירור מאוורר שתפקידו ליצור תנועת אוויר או מים בסביבת צלעות הקירור.

## ראו גם
*מערכת קירור של מחשב
*משטח קירור
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קירור ומיזוג אוויר
קטגוריה:הנדסה
קטגוריה:הנדסת מכונות
קטגוריה:חומרה
קטגוריה:מכשירי חשמל: רכיבים
יונה בלטמן

**יונה בְּלַטְמן** (1929 – 1 בפברואר 2012) היה עורך דין ישראלי ופרקליט המדינה בין השנים 1982–1988.

## ביוגרפיה
בלטמן נולד בירושלים בשנת 1929. במלחמת העצמאות נפצע כאשר ליווה את שיירת נבי דניאל (1948). מאוחר יותר, סיים את לימודי המשפטים באוניברסיטה העברית בשנת 1956.

במהלך לימודיו ולאחריהם החזיק בתפקידים שונים בלשכת היועץ לענייני ערבים במשרד ראש הממשלה. בשנים 1950–1958 ריכז את המועצה הכלכלית המייעצת, בראשה עמד השר פרץ נפתלי. לאחר מכן פנה לעיסוק משפטי.

בשנים 1958-1966 היה בלטמן עוזר וסגן פרקליט מחוז ירושלים וייצג את המדינה בנושאים פליליים בערכאות משפטיות שונות. בשנת 1962 הופיע כתובע במשפט של הרב מנדלזון ובני הזוג קוט שהואשמו בחטיפת יוסל'ה שוחמכר. המשפט הסתיים בהרשעה מינורית לאחר שהעד המרכזי של התביעה הודה ששיקר. 

בשנים 1966–1970 היה סגן בכיר לפרקליט המדינה ובנובמבר 1978 מונה למשנה לפרקליט המדינה.

בשנת 1982 מונה לתפקיד פרקליט המדינה וכיהן בתפקיד זה עד 1988. בעת כהונתו טיפלה הפרקליטות בפרשת קו 300. ממאי 1984 עד תחילת 1985 כיהן בראש ועדת בלטמן שחקרה את מותם של המחבלים, אך לא הצליחה לאתר את האשמים. לאחר ששיבוש החקירה על ידי השב"כ נתגלה, והיועץ המשפטי של השב"כ וסגנו קיבלו חנינה, הוביל בלטמן חרם של פרקליטות המדינה על שיתוף פעולה עם היועץ המשפטי של השב"כ, עד הדחתם של מקבלי החנינה. תפקיד מרכזי שמילא כפרקליט מדינה היה כתובע במשפטו של ג'ון דמיאניוק. בלטמן הופיע בעצמו בבית המשפט, ושם זכה לחשיפה תקשורתית רבה יחסית לקודמיו.

לאחר פרישתו משירות המדינה היה בלטמן מבקר האוניברסיטה העברית.

נפטר בפברואר 2012, בגיל 82.

## חיים אישיים
בלטמן התגורר בירושלים עם רעייתו אטה בלטמן, והיה אב לשתי בנות ובן. בנו מנחם נהרג בתאונת דרכים. אחת מבנותיו, דפנה בלטמן-קדראי, כיהנה כנשיאת בתי משפט השלום במחוז המרכז וכיום היא שופטת בית המשפט המחוזי מרכז-לוד.

## קישורים חיצוניים

* 
* 

## הערות שוליים

קטגוריה:בוגרי האוניברסיטה העברית בירושלים: משפטים
קטגוריה:פרקליטי המדינה
קטגוריה:יהודים הקבורים בהר המנוחות
קטגוריה:ישראלים שנולדו ב-1929
קטגוריה:ישראלים שנפטרו ב-2012
פינה קולדה

**פינה קולדה** (בספרדית: **Pi[[ñ]]a Colada**, מבוטא: **פִּינִיָה קולָדָה**) הוא משקה קוקטייל המוכר רשמית על ידי איגוד הברמנים הבינלאומי ומורכב מרום לבן, חלב קוקוס ומיץ אננס. את הפינה קולדה מגישים בכוס פוקו גראנדה כשהוא מקושט באננס ובדובדבן מרסקינו.

ניתן להכין את הקוקטייל בניעור או גם בצורה קפואה על ידי ערבולו בבלנדר עם קרח רב.

## מקור השם
השם "פינה קולדה" מגיע מהשפה הספרדית ופירושו "אננס מסונן", אזכור למיץ אננס סחוט ומסונן אשר נדרש להרכבת המשקה.

## היסטוריה
### המקור האגדי
על פי האגדה, הפינה קולדה נוצרה לראשונה בידי שודד הים והמהפכן הפוארטו ריקני רוברטו קופרסי, אשר שילב רום לבן, חלב קוקוס ומיץ אננס בניסיון לשכך מרד בקרב צוותו. אף שאין הוכחות היסטוריות מוצקות לאמיתות הסיפור, דמותו של קופרסי נכרכה לבלי הפרד במשקה המפורסם.

### יצירת המשקה
הוויכוח על מי יצר את המשקה לראשונה מתרחש למעלה ממאה שנים וממשיך עד היום. יש הטוענים כי ברמן בשם רמון "מונצ'יטו" מרארו יצר את הקוקטייל בשנת 1954 במלון הילטון הקאריבי הממוקם בסן חואן. לעומת זאת ישנם הטוענים כי ברמן ספרדי אחר בשם ריקרדו גרסיה, אשר עבד גם כן במלון הילטון, הוא שהמציא את המשקה באותה השנה. עם זאת, ישנה טענה נוספת על פיה ברמן ספרדי בשם דון רמון פורטס המציא את המשקה ב-1963 כאשר עבד במסעדת ברצ'ינה, הממוקמת בסן חואן.

למעשה, אזכור למשקה קיים עוד לפני האירועים הללו, כאשר תיעודו הראשון מופיע בשנת 1922 במגזין Travel ופעם נוספת במגזין הניו יורק טיימס בשנת 1950, תחת רשימת משקאות מהקריביים.

בשנת 1978 הכריזה פוארטו ריקו על המשקה כמשקה הלאומי שלה.

## הכנה
ישנם מתכונים רבים לפינה קולדה אך איגוד הברמנים הבין-לאומי מגדיר את המתכון כך:
* 50 מ"ל רום לבן
* 30 מ"ל קרם קוקוס
* 50 מ"ל מיץ אננס טרי

מערבבים את כל המרכיבים עם קרח בבלנדר חשמלי, מוזגים לכוס גדולה ומגישים עם קש.

ניתן להוסיף כמה טיפות של מיץ לימון ובנוסף ישנה אפשרות להחליף את מיץ האננס עם 4 חתיכות של אננס טרי.

מקשטים בחתיכת אננס טרי ודובדבן מרסקינו.

ישנם מתכונים אחרים הקוראים לניעור הקוקטייל בשייקר במקום בבלנדר חשמלי.

#### גרסאות דומות
רבים החליפו חלק מהמרכיבים העיקריים בקוקטייל במרכיבים אחרים וכך יצרו גרסאות דומות של הקוקטייל. ישנן גרסאות המבוססות על טקילה, בלנדד ויסקי ואף סוגים שונים של רום.

## פופלוריות
טקסט=עטיפת הסינגל "Escape (The Piña Colada Song)" של רופרט הולמס, שיצא בשנת 1979. |ממוזער|188x188 פיקסלים|עטיפת הסינגל "Escape (The Piña Colada Song)" של רופרט הולמס, שיצא בשנת 1979.
הקוקטייל זכה לפרסום עולמי בעקבות הלהיט שיצא בשנת 1979 - "Escape" , על ידי הזמר האמריקאי רופרט הולמס , שיר הידוע לרבים כ"שיר הפינה קולדה".

יום הפינה קולדה הבין-לאומי חל ב-10 ביולי.

נכון לשנת 2025, כ-45,408 מסעדות ברחבי העולם מציעות את הקוקטייל בתפריט שלהן.

## קישורים חיצוניים

* 
* 

## הערות שוליים

קטגוריה:קוקטיילים
התפרצות הואי של הר פוג'י

שמאל|ממוזער|250px|הר פוג'י. בתמונה רואים גם את מכתש הוֹאי
**התפרצות הוֹאי של הר פוג'י** (ביפנית 宝永大噴火 – הוֹאי דאי פונקה) אירעה ב-1707.

במהלך ההיסטוריה התפרץ הר פוג'י בצורה משמעותית כמה פעמים. בשנת 684 בתקופת אסוקה (710-538) פלט ההר לבה שחצתה אגם למרגלותיו לשניים (התפרצות ג'וגאן). משנת 781 יש רישומים על 17 התפרצויות של הר הגעש, 12 מתוכן בתקופת הייאן (794 - 1185). התפרצות הואי התרחשה בתקופת אדו (1868-1603). ההתפרצות קרויה על שמה של תקופת **הואי** (宝永 – "נצח משגשג"), תקופה בת 8 שנים (1704 עד 1711), חלק מתקופת אדו, כיוון שהתחוללה בשנה הרביעית לתקופה זו.

בהתפרצות הואי לא הייתה זרימת לבה, אבל ההר פלט כמויות גדולות של אפר געשי שהתפזר על פני שטחים נרחבים סביב הר הגעש, והגיע אפילו עד לאדו (כיום טוקיו), כמעט 100 קילומטרים מהר פוג'י. נפח האפר שנפלט מההר נאמד בכ-800 מיליון מטרים מעוקבים. ההתפרצות הייתה פליניאנית ועצמתה הייתה VEI=5.

ההתפרצות אירעה בצדו הדרום־מערבי של הר פוג'י ויצרה שלושה לועות געשיים חדשים המכונים לועות הואי מספר אחד, שניים ושלושה. הר פוג'י לא התפרץ מאז.

## אסונות משניים
בשנה שלאחר התפרצות הואי עלה הנהר סאקוואה על גדותיו עקב הצטברות אפר געשי על קרקעיתו, והציף שטחים. לאסון תרמו חלקית פעולותיהם של איכרי הסביבה: האפר הגעשי שנפלט בהתפרצות התפשט על פני שטחים נרחבים וכיסה שדות מעובדים מזרחית להר פוג'י. על מנת להציל את השדות פינו האיכרים את האפר לאתרי פסולת והאפר רוכז שם בגבעות חול. הגשמים שטפו את גבעות האפר הגעשי לתוך ערוצי הנחלים והם הפכו רדודים יותר. לתוך הנהר סאקוואה נשפכו כמויות רבות של אפר געשי והן יצרו סכרים טבעיים לאורך הנהר. ב-7 וב-8 באוגוסט 1708, שנה אחרי ההתפרצות, גרם גשם סוחף למפולות של אפר געשי ובוץ שפרצו את הסכרים והציפו את מישור אשיגארה.

## קישורים חיצוניים

## הערות שוליים

קטגוריה:יפן: אסונות טבע
קטגוריה:יפן: גאולוגיה
קטגוריה:1707
קטגוריה:התפרצויות געשיות
יחידת האיתור התת-מימי

**היחידה לאיתור וזיהוי תת-מימי** היא יחידה בחיל הים הישראלי, הפועלת לאיתור ולזיהוי של עצמים מתחת לפני הים. היחידה כפופה לשייטת ספינות הטילים ופועלת על הספינה אח"י בת-ים 2, למרות היותה מסוגלת להתאים את עצמה לפלטפורמות שונות בים. היחידה הוקמה על ידי רב-סרן פרופסור צבי בן-אברהם ב-1976 על אח"י מעוז בבסיס חיל הים באשדוד, הוא היה גם המפקד הראשון של היחידה. סגן מפקד היחידה היה סרן יוחנן שפיר. ב-1980 עברה היחידה לילת"ם בבסיס חיל הים בחיפה. עד לשנת 2006 פעלה היחידה על היאכטה אח"י תמנון, עד שהיאכטה יצאה משירות פעיל בחיל הים.

היחידה מתאמנת על איתור של עצמים המונחים על קרקעית הים בעזרת כלים כסונאר סורק צד, וגרדיומטר. לאחר שלב האיתור מתמקדת היחידה בזיהוי העצמים ולעיתים בשלייתם בעזרת רובוט תת-מימי המונחה מרחוק.

## קישורים חיצוניים
* 
* 
* 

## הערות שוליים

קטגוריה:יחידות חיל הים הישראלי
Light Grenades

**Light Grenades** הוא אלבומה השישי של להקת אינקיובס. האלבום הופץ ב-28 בנובמבר 2006 ומכר 229,000 עותקים בשבוע הראשון ברחבי העולם. בארצות הברית, Light Grenades התמקם במקום הראשון במצעד הבילבורד כשמכר 165,000 עותקים בשבוע הראשון להפצתו. עם זאת, האלבום מחזיק גם שיא שלילי, כשרשם את הירידה הגבוהה ביותר מהמקום הראשון, לאחר שבשבוע השני ירד למקום ה-37 במצעד.

## רשימת שירים
# Quicksand
# A Kiss to Send Us Off
# Dig
# Anna Molly
# Love Hurts
# Light Grenades
# Earth to Bella (Part I)
# Oil and Water
# Diamonds and Coal
# Rogues
# Paper Shoes
# Pendulous Threads
# Earth to Bella (Part II)

## קישורים חיצוניים

קטגוריה:אלבומים שהגיעו למקום הראשון במצעד הבילבורד 200